Polisie op soek na sepie-aktriseDie polisie in die Vrystaat is op soek na ŉ plaaslike sepie-aktrise om hulle by te staan in ŉ bedrogsaak, het kapt. Stephen Thakeng, Dinsdag gesê. Nomathemba Mokeretla, wat die rol van ŉ dokter in die sepie Muvhango vertolk, is as ŉ moontlike getuie deur ŉ slagoffer van bedrog uitgeken. Die slagoffer het glo in September 2011 R600 000 verloor. “Die klaer het die aktrise op ŉ televisieprogram herken wat laat in Julie 2013 en aan die begin van Augustus 2013 uitgesaai is,” het Thakeng gesê. Hy kon nie verdere besonderhede verskaf nie. Thakeng versoek enigiemand met inligting oor die aktrise om met die polisie in verbinding te tree.